Document ID: 32009R0452

UREDBA KOMISIJE (ES) št. 452/2009
z dne 29. maja 2009
o razveljavitvi Uredbe (ES) št. 1898/2005 o določitvi podrobnih pravil za izvajanje Uredbe Sveta (ES) št. 1255/1999, kar zadeva ukrepe za prodajo smetane, masla in zgoščenega masla na trgu Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti členov 43, 101, in 192 v povezavi s členom 4 Uredbe,
ob upoštevanju naslednjega:
(1)
Uredba Komisije (ES) št. 1898/2005 (2) je določila podrobna pravila izvajanja sheme pomoči za prodajo presežkov nekaterih mlečnih izdelkov. Shema iz člena 101 Uredbe (ES) št. 1234/2007 je odpravljena z Uredbo Sveta (ES) št. 72/2009 z dne 19. januarja 2009 o spremembah skupne kmetijske politike s spremembo uredb (ES) št. 247/2006, (ES) št. 320/2006, (ES) št. 1405/2006, (ES) št. 1234/2007, (ES) št. 3/2008 in (ES) št. 479/2008 in razveljavitvi uredb (EGS) št. 1883/78, (EGS) št. 1254/89, (EGS) št. 2247/89, (EGS) št. 2055/93, (ES) št. 1868/94, (ES) št. 2596/97, (ES) št. 1182/2005 in (ES) št. 315/2007 (3).
(2)
V zvezi s tem se zaradi donosnejše prodaje intervencijskega masla in zaradi poenostavitve odpravijo tudi določbe o prodaji intervencijskih zalog, namenjenih izdelavi peciva, sladoleda in drugih živil.
(3)
Uredbo (ES) št. 1898/2005 je zato treba razveljaviti.
(4)
Člen 101 Uredbe (ES) št. 1234/2007 se črta z Uredbo (ES) št. 72/2009 od dne 1. julija 2009. Uredbo (ES) št. 1898/2005 je zato treba na isti dan razveljaviti. Vendar člen 78 Uredbe (ES) št. 1898/2005 določa, da je maslo mogoče prevzeti od 20. dne v mesecu pred koledarskim mesecem, navedenim na potrdilu, do 10. dne v mesecu, ki sledi navedenemu koledarskemu mesecu. Da se izvajalcem omogoči polna uporaba potrdil, veljavnih do vključno junija 2009, se za ta potrdila še naprej uporablja poglavje IV Uredbe (ES) št. 1898/2005.
(5)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Uredba (ES) št. 1898/2005 se razveljavi.
Vendar se poglavje IV navedene uredbe še naprej uporablja in pomoč za dobavo masla se lahko izplača na podlagi potrdil, veljavnih do vključno junija 2009.
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se od 1. julija 2009.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. maja 2009

Labels: 0
3
17
19